Kinesiske Xiaomi kommer til Danmark

Efter med stor succes at sætte de populære produkter fra Oneplus på hylderne herhjemme, er teleselskabet 3 på vej vil at gøre det samme med smartphones fra den kinesiske producent Xiaomi.

Det er den engelske afdeling af 3 der står bag satsningen, men ifølge sitet recordere.dk er det bekræftet, at Danmark er på listen af lande, hvor Xiaomi lanceres. Det er dog endnu ikke meldt ud officielt, så det vides ikke hvornår telefonerne bliver tilgængelige. Det forventes at der kommer flere informationer fra 3 Danmark i næste uge.

Kultfænomen

Ligesom Oneplus er Xiaomi gået hen og blevet lidt af et kultfænomen i nørdede kredse, der hylder brandet for at give bang for the buck. Samtidig er firmaet kendt for at være meget agressive, når det kommer til opdateringer af Android-styresystemet. Selv ældre modeller opdateres løbende, hvilket er lidt af en sjældenhed i Android-land.

Xiaomi er verdens fjerdestørste mobilproducent, målt på antal solgte enheder. I dag sælges firmaets telefoner primært i Asien, men aftalen med 3 skal bringe det kinesiske mærke ud på en række europæiske markeder.

Kinesiske Xiaomi kommer til Danmark